इस्लामाबाद. क्या पाकिस्तानी आर्मी की 'मदद' के बाद मोदी का लाहौर दौरा हुआ? पाक अफसरों की मानें, तो भारत-पाक के रिश्तों में जमी बर्फ को पिघलाने में असल भूमिका आर्मी की है। फॉरेन पॉलिसी में आर्मी का दखल फिर बढ़ा है। उसी की मंजूरी के बाद 12 साल बाद किसी भारतीय पीएम का दौरा हो पाया।
पाकिस्तानी आर्मी ने कैसे बदला स्टैंड?
- पाकिस्तानी अफसरों के मुताबिक, बीते कुछ दिनों में भारत को लेकर आर्मी के रुख में बदलाव आया है। ये हालात नए एनएसए के अप्वाइंट होने के बाद बने हैं।
- यही वजह है कि नवाज शरीफ सरकार में भारत के साथ बातचीत बढ़ाने का भरोसा बढ़ा है।
- एक टॉप पाकिस्तानी डिप्लोमेट ने न्यूज एजेंसी रॉयटर्स को बताया, "मोदी की ये विजिट पहले से काफी अलग है। इसे आर्मी के टॉप लेवल की मंजूरी थी। खुद आर्मी चीफ इसके फेवर में थे।"
- इस मुलाकात में भारत-पाकिस्तान के बीच फॉरेन सेक्रेटरी लेवल की बातचीत के लिए 15 जनवरी की तारीख तय हुई। (यहां पढ़ें पूरी खबर
)
पाकिस्तानी आर्मी के रुख में बदलाव के कारण?
- रिटायर्ड जनरल नसीर जंजुआ पाकिस्तान आर्मी चीफ जनरल राहील शरीफ के बेहद करीबी माने जाते हैं।
- जंजुआ को अक्टूबर में सरताज अजीज की जगह पाकिस्तान का नया एनएसए अप्वाइंट किया गया था।
- एक्सपर्ट्स का मानना है कि जंजुआ के आने के बाद से आर्मी का फॉरेन पॉलिसी में दखल बढ़ गया है।
- पाक डिप्लोमेटिक सोर्सेज का भी कहना है कि आर्मी ने भारत से बातचीत में अपनी दखल बढ़ाने के लिए पहल की है।
पीस टॉक के लिए जंजुआ बेहतर
- इससे पहले नवाज सरकार कैबिनेट के एक मेंबर ने कहा था, "जंजुआ को ऐसे मामलों का बड़ा एक्सपीरियंस है। वह हमारे लिए एक अच्छे एसेट (धरोहर) साबित हुए हैं।"
- कैबिनेट मेंबर ने यह भी कहा था कि भारत के साथ पीस टॉक शुरू करने में जंजुआ बेहतर साबित हुए हैं।
- हालांकि, अब तक पाक सरकार द्वारा भारत से बातचीत की कोशिश से पाकिस्तानी आर्मी ने दूरी बनाकर रखी है।
- भारत के एनएसए अजीत डोभाल और जंजुआ की थाईलैंड की राजधानी बैंकॉक में मुलाकात भी कामयाब रही थी।
मोदी के लाहौर दौरे के पीछे अमेरिका नहीं
- भारत में मोदी के करीबी सूत्र ने रॉयटर्स से कहा, 'भारत-पाक बातचीत को लेकर यूएस ऑफिशियल्स हमेशा दबाव बनाते रहते हैं। लेकिन मोदी-शरीफ की हालिया मुलाकात के पीछे अमेरिका नहीं है।'
- सूत्र ने कहा, 'मोदी की पाकिस्तान यात्रा अमेरिका द्वारा तय नहीं की गई थी, बल्कि यह नेशनल और रीजनल इंटरेस्ट को ध्यान में रखकर प्लान की गई थी।'
आगे की स्लाइड में पढ़ेंः जानिए पीएम के PAK दौरे पर और क्या हुआ?
hin_Deva bho_Deva hin_Deva hin_Deva hin_Deva hin_Deva unk bho_Deva bho_Deva hin_Deva hin_Deva hin_Deva mag_Deva hin_Deva hin_Deva hin_Deva awa_Deva hin_Deva hin_Deva hin_Deva hin_Deva